संसू, हथगाम: बीआरसी प्रांगण में उपकरण पहचान शिविर में 125 दिव्यांग बच्चों को उपकरण के लिए चिह्नित करते हुए परीक्षण किया गया। पंजीकृत बच्चों को 24 दिसंबर को उपकरण दिए जाएंगे। बीएसए शिवेंद्र प्रताप सिंह के निर्देश पर जिला समन्यवक समेकित शिक्षा अरुण मिश्र की देखरेख में उपकरण पहचान शिविर आयोजित किया गया। एलिम्को द्वारा आयोजित शिविर में परिषदीय विद्यालयों के 6 से 14 वर्ष आयु वाले 125 दिव्यांग बच्चों का परीक्षण हुआ। विभिन्न प्रकार के उपकरण वितरित करने से पहले पूर्व बच्चों का पंजीयन किया गया। पुनर्वास विशेषज्ञ राजीव कुमार, ऑडियोलॉजिस्ट कुलदीप कुमार व सुमन कुमार की टीम ने परीक्षण किया। अरुण मिश्र के अनुसार चिह्नित किए गए बच्चों में 14 ह्वील चेयर, 5 ट्राई साइकिल, ब्रेल किट 8, डेजी प्लेयर 4, कैलिपर्स 9, कान की मशीन 70, सीपी चेयर एक तथा बैसाखी के लिए 10 बच्चे चिह्नित किए गए। श्री मिश्र ने बताया कि 37 बच्चों को श्रवण यंत्र दिए जाएंगे। एबीएसए राजीव रंजन, एबीआरसी शिवप्रकाश द्विवेदी शिविर में रहे।